La delegació de Comerç i Mercats concedirà subvencions per a la promoció comercial i la realització de fires
23 d’octubre 2015

![Imagen 1](/media/4ztj4g1v/82c_sergio-moreno.jpg)

 

La delegació de Comerç i Mercats de l'Ajuntament de Sagunt ja ha iniciat la tramitació de les convocatòries per a la concessió de subvencions en enguany 2015 destinades a realitzar actuacions de promoció comercial i fires comercials per un import de 30.000 i 12.000 euros, respectivament. Així ho ha aprovat la Junta Local de Govern de l'Ajuntament de Sagunt.

  
D'una banda, la Junta de Govern Local ha aprovat efectuar la convocatòria per a la concessió de **subvencions en matèria de foment d'activitats de promoció comercial** per al present exercici de 2015 per una quantitat màxima de 30.000 euros. El règim de concessió d'aquestes subvencions es realitzarà en matèria de concurrència competitiva i el termini per a la presentació de la documentació és des de l'endemà de la publicació de la convocatòria fins al pròxim 6 de novembre.

  
El regidor delegat de Comerç i Mercats, Sergio Moreno, ha explicat que **“des de l'Ajuntament de Sagunt tenim l'objectiu de fomentar la realització d'activitats promocionals i d'animació comercial en les diferents èpoques de l'any i per a reduir la fugida de despesa cap a altres localitats. Entre les actuacions destaquen: la promoció del comerç local, l'animació comercial en els nuclis urbans, la decoració de les zones i la publicitat del comerç”.**

  
D'altra banda, l'Equip de Govern també ha aprovat efectuar la convocatòria per a la concessió de **subvencions per a la realització de fires comercials**, amb la finalitat de fomentar la realització d'esdeveniments o activitats que tinguen com a objectiu la promoció i dinamització del comerç local per una quantitat màxima de 12.000 euros. Els beneficiaris hauran de presentar projectes en els quals participen com a mínim 20 comerços locals. Les quantitats que es concedisquen a cada entitat hauran de destinar-se a l'arrendament de béns i immobles, despeses d'organització de l'esdeveniment, muntatge, decoració, promoció, serveis professionals, despeses de reparació i manteniment, assegurances, productes alimentosos, farmacèutics, sanitaris i de neteja, vestuari, subministraments d'aigua, llum, etc. El règim de concessió d'aquestes subvencions es realitzarà en matèria de concurrència competitiva i el termini per a la presentació de la documentació també és des del dia després de la publicació de la convocatòria fins al pròxim 6 de novembre.

  
També s'ha aprovat fer pública la convocatòria d'aquestes subvencions mitjançant la publicació en el tauló d'edictes de l'Ajuntament de Sagunt, les oficines del PROP i la web municipal.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-comerc-i-mercats-concedira-subvencions-per-a-la-promocio-comercial-i-la-realitzacio-de-fires/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-comerc-i-mercats-concedira-subvencions-per-a-la-promocio-comercial-i-la-realitzacio-de-fires/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-comerc-i-mercats-concedira-subvencions-per-a-la-promocio-comercial-i-la-realitzacio-de-fires/ "Linked In")
*   [](mailto:?body=https://aytosagunto.es/va/actualitat/la-delegacio-de-comerc-i-mercats-concedira-subvencions-per-a-la-promocio-comercial-i-la-realitzacio-de-fires/)